Document ID: 31998R2155

ΚΑΝΟΝΙΣΜΟΣ (ΕΚ) αριθ. 2155/98 ΤΗΣ ΕΠΙΤΡΟΠΗΣ της 7ης Οκτωβρίου 1998 περί παρεκκλίσεως από τον κανονισμό (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, αναφορικά με τη διάρκεια ισχύος των πιστοποιητικών προκαθορισμού για τα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (1), όπως τροποποιήθηκε από τον κανονισμό (ΕΚ) αριθ. 1097/98 (2), και ιδίως το άρθρο 8 παράγραφος 3 πρώτο εδάφιο,
Εκτιμώντας:
ότι ο κανονισμός (ΕΚ) αριθ. 1223/94 της 30ής Μαΐου 1994, περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΚ) αριθ. 1479/98 (4), προβλέπει ότι τα πιστοποιητικά προκαθορισμού για το γάλα και τα γαλακτοκομικά προϊόντα ισχύουν μέχρι τέλους του τέταρτου μήνα μετά τον μήνα υποβολής της αίτησης 7
την ιδιαιτερότητα της κατάστασης της παγκόσμιας αγοράς των γαλακτοκομικών προϊόντων και τη δυσκολία πρόβλεψης της εξέλιξης των τιμών, κυρίως καθ' όλη τη διάρκεια ισχύος των πιστοποιητικών αυτών σήμερα 7
ότι το ύψος των δαπανών προκειμένου για εξαγωγές γεωργικών προϊόντων υπό μορφή εμπορευμάτων που δεν υπάγονται στο παράρτημα ΙΙ εμπεριέχει τον κίνδυνο να μειωθούν αργότερα οι δυνατότητες εξαγωγής των υπόψη προϊόντων σύμφωνα με τις διεθνείς συμφωνίες που συνάπτει η Κοινότητα 7 ότι ενδιαφέρει, συνεπώς, να αποτρέπεται η διεύρυνση των συνεπειών αυτών με υπερβολικά συχνή προσφυγή σε προκαθορισμό του ύψους των επιστροφών 7 ότι, υπό τους όρους αυτούς, είναι σκόπιμο να περιοριστεί προσωρινά η διάρκεια ισχύος των πιστοποιητικών προκαθορισμού μέχρι τέλους του τρίτου μήνα μετά τον μήνα υποβολής της αίτησης με την οποία ζητείται η έκδοσή τους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που υπάγονται στο παράρτημα ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 1223/94, τα πιστοποιητικά προκαθορισμού για προϊόντα υπαγόμενα στην κοινή οργάνωση του γάλακτος και των γαλακτοκομικών προϊόντων ισχύουν μέχρι τέλους του τρίτου μήνα μετά τον μήνα υποβολής της αίτησης με την οποία ζητείται η έκδοσή τους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις έκδοσης πιστοποιητικών που υποβάλλονται από την 1η Οκτωβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 1998.

Labels: 3
17
6